JUMAL KÕNELEB
Tere jälle!
Täna tahame rääkida millestki, mis on vaba ja radikaalne.
Paulus kirjutab kirjas galaatlastele 5:1 midagi väga vinget.
Paulus kirjutab nii: "Vabaduseks on Kristus meid vabastanud."
Vabaduseks on Kristus meid vabastanud.
Peatume nende mõne sõna juures.
Vabaduseks on Kristus meid vabastanud.
Paulus ütleb otse, et Kristus täitis kõik -
sündis maa peale, elas siin, kannatas, suri ja tõusis surnuist.
Ta tegi kõike seda selleks, et sina ja mina oleksime vabad.
Me võime olla vabad.
Vabaduseks!
Kristus ei vabastanud meid üksnes igaveseks eluks
või patuta eluks või haigustevabaks eluks.
Ta vabastas meid vabaduseks.
Kui keegi tahab selles maailmakõiksuses,
et sina ja mina oleksime vabad, siis see on Jumal.
"Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Vabaduseks.
Galaatlaste 4 on ka tore.
Kogu kiri galaatlastele räägib tegelikult vabadusest.
Seda tasub uurida, sest Paulus süveneb selles vabadusse.
Mida Issand mõtleb vabaduse all, millesse Ta meid vabastas?
Galaatia 4:31 Ta ütleb: "Niisiis, vennad (õed),
meie ei ole teenija, vaid vaba naise lapsed."
Meid on vabastatud vabaduseks, toodud orjusest vabadusse.
Kogu Iisraeli rahva vabanemine orjusest
oli võrdpilt sellest, mida Kristus teeb kord me heaks.
Ta vabastab meid orjusest.
Milleks? - Vabaduseks.
Tahame sellest rääkida,
kuna kogudusi külastades märkame, et paljud on erineval viisidel seotud.
Minu tähelepanekute järgi kaldutakse kahte kraavi.
Mu oma elu on näidanud mulle
kaht kraavi, kuhu kukkuda, mille tõttu kaob elus vabadus.
Üks neist on käsumeelsuse kraav.
Ütleme, et see on minust paremal.
Seaduse-kraav, kus kristlase elu ja Piiblit nähakse käsuseadusena,
mis selgitab, nõuab, käsib, seab ja määrab, mis õige, mis vale.
Näeme Jumalat üksnes seadusandja ja kohtumõistjana,
kes kogu aeg vaatab, kas teed õigesti,
täidad käsku ning käitud nii nagu oleks tarvis.
Kui Sõna muutub korraga käsuks,
siis kaob kristlase elust rõõm ja vabadus.
Sõnast saab kubjas ja elu on äkki väga raske,
kui loen sellest seaduseparagrahve, mida sinna palju kirja pandud.
Vaatan, mida tuleks teha, et ma oleksin kõlbav.
Kui loeme selliste prillidega, siis kes tahaks seda üldse lugeda.
Kes tahaks siis olla kristlane?
Mitmed on ikka veel käsu all nagu elaksime Vana Testamendi ajal.
Paljud püüavad olla Jumalale meelepärased,
üritavad täita käsku, kuuletuda, piisavalt palvetada
ning evangeliseerida, välja teenida ja tunnevad stressi.
Selles elus pole mingit rõõmu ega vabadust.
Pidevalt on tunne, et sellest ei piisa.
Kui loen Piiblit,
tõestab see mulle kogu aeg, kui vilets ma olen.
Ei olegi eriti tahtmist lugeda Piiblit, sest räägib, mis mul ei õnnestunud.
Kui püüan väga kõvasti
olla täiuslik kristlane, teha kõike täiesti korralikult
ja joosta higimull otsa ees ning teenida Issandat nii kõvasti,
et olen läbipõlenud ja longus, siis ikkagi sellest ei piisa.
Just selline tunne see on.
Lugesime Galaatlaste 5:4, kus Paulus kuulutab:
"Teie, kes te tahate saada õigeks Seaduse kaudu,
olete Kristusest eemale viidud, olete armust kõrvale jäetud."
Käsu all elamine on väga raske.
See tekitab hirmu, muret ja stressi.
Selle juurde kuulub fraas: "peab, olen sunnitud."
Neid lauseid kuuleb pidevalt: "ma pean; ma olen sunnitud."
Tekib karm hoiak nii enda kui teiste kohta.
Sinagi pead ja oled sunnitud..
Püüame ka teised suruda selle käsuseaduse alla.
Kui meil õnnestub veidi käske pidada, muutume uhkeks
ja veel karmimaks nende kohta, kellel see ei õnnestu.
Tegelikult olen kohanud kristlasi,
kes on vähem vabad kui need, kes ei ole usklikud.
Neil on rohkem pingeid, pettumusi ja ahistatust.
Kui oleme käsumeelsed ja seaduse all,
siis on olemine väga ahistav ja vabadust pole veidikenegi.
Sageli juhtub, et sellest kraavist hüpatakse teise kraavi.
Kui olla käsu kraavis piisavalt kaua,
siis mäletan ka ise, et seal ei taha enam üldse olla.
Selle asemel, et minna Jeesuse juurde,
visatakse Piibel üldse minema, sest tahetakse olla vaba.
Nii hüppame teise kraavi, kus meil on Piiblist ükskõik.
Nüüd ma saan olla vaba, sest saan teha, mida ise tahan.
Kas see pole siis vabadus?
Piibli sõnul läheme siis liha teed
ehk oma himude ja soovide järel toredasse "vabadusse".
Kõik, kes oleme seal olnud, teame, et see tee ei vii vabadusse.
See on vabadus, mida maailm pakub reklaamide ja filmide kaudu.
Teen seda, järgin isusid, himu ning saan õnnelikuks ja olen vaba.
Ikkagi ei ole see tõde.
Lihalik tee viib kiiresti pattu, mis seob ja võtab ära vabaduse.
Nii see on ja me kõik teame seda.
Kus siis on see vabadus, kui seda pole siin ega seal?
Liha on huvitav.
Tõesti või? - Seda on kasulik mõista.
Meie tublid kristlased ei mõista seda sageli eriti hästi, mis on liha.
Kui mul on tõsine alkoholiprobleem
või olen sõltuvuses pornost ja tubakast,
mõistan, mida tähendab olla kinni sõltuvuses.
Kui mul on hasartmängusõltuvus, siis mõistan, et see seob mind.
Mõistan, et see mõjub kahjulikult minu tervisele
mis valdab mu mõtteid, seob ja võtab minult vabaduse.
Miski, millest tahan pääseda.
Kui mul pole neid sõltuvusi, mis siis on lihatee minu elus?
Oled ju nii tubli kristlane. - Täpselt.
Mina pean ütlema, et minu jaoks
on liha soovide rahuldamise vahend minu mobiiltelefon.
Tõsi, seda küll.
Youtube kassivideod ole ju mingil kombel pahad.
Kui ma vaatan 20 Netflixi sarja järjest,
arvan, et olen vaba ja lähen sinna meediasse puhkama.
Lähen sinna, et võtta aeg maha.
Puhkan seal ja pääsen reaalsusest.
Ma pääsen selle kaudu muretumasse tõelisusse.
Märkan ise, et võin vaadata neid klippe kolm tundi
ja kui ma selle lõpetan, ei ole mul sugugi vabam olemine.
See on väär rahulolu, mis viib mõtted mujale,
kui olen selle aparaadi juures, mis laseb sel ajal puhata muredest.
Kui pean selle aparaadi sulgema,
tuleb elada ka siinses reaalsuses, siis on mured ja ahistus ikkagi alles.
Olen õppinud mõistma,
et minu jaoks on see liha rahuldamise vajadus,
mis lõppude lõpuks ei anna mulle seda soovitud vabadust.
Ma ei taha öelda, et kassivideote vaatamine on paha
aga kui teen seda, et saada vabadust,
ei anna see mulle vabadust, mida ma otsin.
See "kraav" ei anna vabadust, mida ma otsin.
Vabadus tähendab sellist olukorda,
milles mul on hea olla ja milles olen vaba muredest.
Kui mõtleme neid kaht "kraavi":
käsu all olemist või lihahimudes järgimist,
siis kumbki ei too vabadust, mida me igatseme.
Kui oleme ühes või teises kraavis,
on põhjuseks see, et meil on vale arusaam Jumalast.
Lugesime saate alguses, et Kristus vabastas meid vabaduseks.
Kui on keegi, kes tahab,
et oleksime vabad, siis see on Jumal.
Tema ei taha, et oleksid käsu all või järgiksid vaid himusid.
Ta teab, et see tee viib patuni, mis viib surma.
Tema tahab, et oleksime vabad.
See on tegelikult vana asi.
Mõlemad "kraavid" on sellised,
kuhu kurat tahab meid vajutada ja on püüdnud seda pikka aega.
Algusest peale tahab ta rikkuda meie lähedast suhet Jumalaga.
Tahab moonutada pilti Jumalast nii, et me vajuksime kas käsu alla
või ei tahaks üldse Jumalaga mingit tegemist teha.
Loeme 1. Moosese 3:4 pattulangemise kohta.
"Ja madu ütles naisele: "Te ei sure, kindlasti mitte,
aga Jumal teab, et päeval, mil te sellest sööte,
lähevad teie silmad lahti
ja te saate Jumala sarnaseks, tundes head ja kurja."
Vaenlane valetas inimesele
ja ütles Eevale, et nad ei sure, kuigi nad tegelikult surid vaimulikult.
Korraga sai hea Jumal
vaenlase poolt moonutatud üksnes käsuandjaks,
kes tahab takistada sind söömast parimast puust.
Ta moonutas pilti Jumalast,
et Ta on üksnes käsuandja, kes teid takistab ja tahab sundida.
Käskida, kamandada ja otsustada.
Vaenlane ütles seepeale, et ei tasu olla sõnakuulelik.
Tehke, mis teile meeldib
ja saate Jumala sarnasteks ning vabaks.
See on nii vana asi.
Mõlemal juhul on asi selles,
et vaenlasel on õnnestunud moonutada pilti Jumalast.
Sellepärast ei leia tõelist vabadust käsust ega et teeme, mida tahame.
Tõeline vabadus on Jeesuses ja ühenduses Jumalaga,
kes tahab, et sina ja mina oleksime vabad.
Vabaduseks on Kristus meid vabastanud.
Ma tõstan oma pilgu Issandale.
Tõstan pilgu ja mõtlen Temale.
See avab mu südame Talle ning mu ellu hakkab voolama
imelist armastust, soojust, ligiolu, heakskiitu ja armu.
Mõistan, et Ta annab mulle armu ja abi probleemide lahendamiseks.
Vägev, et kui elan tema lähedal, kui tõstan pilgu Tema peale,
suudan reaalsusele silma vaadata ning elada selles reaalsuses.
Jaksan minna probleemidele vastu ning elada siin ja praegu.
Mobiil on vahend, mida kasutan, et pääseda reaalsusest ära
aga Issandaga koos ma ei pea põgenema,
vaid võin minna otse sellesse ja Tema tuleb minuga koos.
Ta hakkab asju korda seadma selles reaalsuses ja maailmas.
Ta hakkab mõjutama ning annab armu ja avab.
Ma saan anda oma mured Talle.
Asjad hakkavad juhtuma.
Võin olla vaba keset raskusi.
Võin olla vaba keset oma kohustusi, mida ma pean kandma.
Ma saan jõudu ning suudan korraldada ja teha asju.
Ma saan virgutava süsti elamiseks.
Kui justkui põgenen taevasesse riiki,
saan ma jõu, et seista oma reaalsusega silmitsi.
Vaenlane toob meile alati
koopiaid ja võltsinguid sellest, mida Issand tahab anda.
Issand tahab meile anda taevase riigi.
Minu arust on võltsing vaadata kolm tundi videoid,
sest ma tahan pääseda selle kaudu ka teise maailma.
See ei anna mulle, mida otsin.
Kui veedan kolm tundi Taevariigis, siis tundub nagu lendan läbi elu.
Hea teada, et Jeesus on see, kes vabastas meid neist mõlemast.
Esmalt käsuseadusest.
Roomlaste 6:14 öeldakse:
"Sest patt ei valitse enam teie üle, kuna te ei ole Seaduse, vaid armu all."
Hea on olla armu all.
Mitte nii, et kord saan armu
ja võin seal hetkeks olla vaid mind on asetatud armu alla.
Kristuses võin elada kogu aeg armu all.
Selles on vabadus.
Imeline teada, et võin kogu aeg elada armu all.
Jeesus on mind vabastanud käsu alt
ja ma ei pea elama enam päevagi käsu all.
Võin elada Jumala vaba lapsena armu all.
Sama Jeesuse kohta öeldakse kirjas roomlastele 8:2:
"Sest elu Vaimu seadus Kristuses Jeesuses
on vabastanud su patu ja surma seadusest."
Ta on vabastanud mind patu võimust minu elu üle.
Ma võin elada Kristuses ning Tema ligiolus.
Selles on tõeline vabadus.
Sellepärast tahame täna julgelt kuulutada sinu ellu,
et Jumal ei ole selline, kes tahab, et oleksid käsu all
või selline, kellest loobuda, et võiksid olla vaba.
Just Tema on see, kes toob vabaduse meie ellu.
Ta toob sellise vabaduse,
mis annab ka julguse, millist me ei saaks muidu kusagilt.
Kui me oleme vabad, siis oleme ka julged.
See jõud tuleb Temast ja Pühast Vaimust.
Seal kus on Jumala Vaim. - Mis seal on?
See on nii vägev kirjakoht!
Seal kus on Jumala Vaim. - Kas seal on seadusekoormad?
Kas seal on surve - Kas kohutav ahastus?
Kas seal on kristlasel vastik elada,
ning seal on tagakius, surve ja sundus?
Ei. - Mis seal siis on?
Seal on vabadus.
Tänan, Jeesus!
Tänu Issand!
Seal, kus oled Sina, on vabadus.
Vabaduseks on Kristus meid vabastanud.
Aamen.
Palvetame koos sinuga.
Tänu, Jeesus, et oled meid vabaduseks vabastanud.
Tänu, et oled meid vabastanud kõigist muredest ja hirmudest.
Tänu, Issand, et võime Sinus olla tõesti vabad.
See on nii vägev sõnum.
Aitäh Sulle, Issand.
Palun, et avad meie südamesilmad nägema.
Issand, et näeksime seda vabadust, millesse Sa meid oled vabastanud.
Et näeksime kogu olemusega, mida see tähendab,
et vabaduseks on Kristus meid vabastanud.
Tänu, Issand.
Tänu, Issand, et kui üldse keegi, siis Sina tahad, et oleksime vabad.
Tänu, et saame täna kuulutada igaühele meile täielikku vabadust
kõikidest muredest, hirmudest, vaevadest, hukkamõistust,
kõigest häbist ja süütundest Jeesuse nimel.
Tänu, et oled ära kandnud kõik selle ning me võime olla sellest vabad.
Issand, Sa oled öelnud, et paneksime maha kõik rõhuva
ning patu, mis meid takerdab nii hõlpsasti
ja jookseksime püsivusega meile määratud võidujooksu!
Issand, me paneme kõik koormavad asja maha.
Paneme maha kõik, mis meid seob.
Jeesuse nimel heidame oma mured Sulle.
Oled öelnud, et heidaksime
kõik oma mured Tema peale, sest Ta peab hoolt meie eest.
Tahame Jeesuse nimel kuulutada vabadust
ja Jeesuse nimel heidame maha kõik, mis meid koormavad.
Jeesuse nimel!
Kõik patukotid ja rõhuvad murekotid, mida me kaasas kanname.
Heidame need kõik Issanda peale.
Pikemalt mõtlemata viskame kõik minema.
Mõtle, mis asjad sind rõhuvad ja viska need konkreetselt
minema endalt, sest Kristus vabastas meid vabaduseks.
Meil on suur ja vägev Isa, kes tahab kanda meie asju.
Laseme Tal neid kanda.
Tema käsivarred on tugevad.
Tema suudab neid kanda.
Me võime olla lapsed ning Tema järgijad.
Me võime olla väikesed.
Tänu Issand Jeesus, et oled meid vabastanud surmast.
Nii surmast kui igavesest hukatusest oled Sa meid vabastanud.
Oled andnud meile igavese elu, rõõmu ja vabaduse.
Tänu Jeesus, et oled meid vabastanud kõigist hirmudest.
Need kõik taganegu Jeesuse nimel.
Oled vabastanud meid kõigest pimeduse võimusest.
Iga rõhuv vaim peab taganema Jeesuse nimel.
Kuulutan vabadust kõigile Jeesuse nimel!
Samuti vabadust kõikidest haigustest.
Need taganegu Jeesuse nimel!
Tänu, et võime olla vabad valudest, piinadest ja haigustest.
Jeesuse nimel.
Halleluuja!
Tänu, Issand, et oled vabastanud meid täielikuks vabaduseks.
Tänan, Püha Vaim, et Sinus on vabadus.
Seal, kus oled Sina, on vabadus.
Tule Püha Vaim ja täida meid oma Vaimuga!
Värskenda meid oma Vaimuga.
Tule Püha Vaim
ja täida meid oma Vaimuga ning vabasta meid kõiki.
Seal, kus oled Sina, Issand,
kus oled Sina, Püha Vaim, on vabadus ja rahu.
Aitäh, Püha Vaim!
Ma olen vaba.
Me oleme vabad.
Tänu Jeesus.
Tänu Issand, et võime iga päev elada armu all ja Sinu lähedal.
Aamen.
Tänan kõikide palveteemade ning palvevastuste eest.
Tagasisidet on imetore saada ning see julgustab ka meid.
Kui tahad rohkem teada me töö kohta ning osaleda me tegutsemistes,
külasta meie kodulehekülge www.kristillinenkoulu.org
Meie koolis ja lasteaias on veel vabu kohti järgmiseks aastaks.
Nüüd on aeg avalduste esitamiseks.
Kodulehe kaudu saab tellida ka meie infolehte
ja raamatuid, mis aitavad sul püsida vabana,
sest Kristuse tundmine on see, mis toob vabaduse.
Ole õnnistatud Jeesuse nimel ja kohtume jälle!
Maailm vajab väga häid uudiseid.
Kogu pimeduse keskel kuulutab TV7 häid uudiseid ööpäevaringselt.
Tule ka sina jagama evangeeliumi.
Võid seda teha helistades annetustelefoninumbrile 900177
Kõne maksab Eestis 7 eurot.
Võid kasutada ka pangarekvisiite, mida näed peatselt ekraanil.
Tule osalema, sest meil on eesõigus levitada evangeeliumi.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin